7. การจัดการ

7.1 โครงสร้างการจัดการ

ณ วันที่ 31 ธันวาคม 2554 บริษัทมีโครงสร้างการจัดการซึ่งประกอบด้วย คณะกรรมการบริษัท
และคณะกรรมการชุดย่อย ได้แก่ คณะกรรมการตรวจสอบ คณะกรรมการบริหาร
คณะกรรมการสรรหาและกำหนดค่าตอบแทน คณะอนุกรรมการบริหารการลงทุน
และคณะอนุกรรมการบริหารความเสี่ยง และคณะผู้บริหาร
โดยรายละเอียดปรากฏตามแผนภาพต่อไปนี้

[]

โครงสร้างการจัดการของบริษัท ประกอบด้วยคณะกรรมการ 4 ชุด และคณะอนุกรรมการ 2 ชุด
ได้แก่ (ก) คณะกรรมการบริษัท (ข) คณะกรรมการตรวจสอบ (ค)
คณะกรรมการสรรหาและกำหนดค่าตอบแทน (ง) คณะกรรมการบริหาร
(จ)คณะอนุกรรมการบริหารความเสี่ยง และ (ฉ) คณะอนุกรรมการบริหารการลงทุน
โดยกรรมการเหล่านี้ประกอบด้วยผู้ทรงคุณสมบัติครบถ้วนตามมาตรา 68
แห่งพระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ
โดยขอบเขตอำนาจหน้าที่ของคณะกรรมการแต่ละชุด มีดังต่อไปนี้

(ก) คณะกรรมการบริษัท

กรรมการของบริษัทปัจจุบันมีจำนวน 9 คน ประกอบด้วยกรรมการที่ไม่ใช้ผู้บริหาร 5 คน
ซึ่งในจำนวนนี้มีกรรมการอิสระอยู่ด้วยจำนวน 4 คน และกรรมการที่มาจากฝ่ายจัดการ จำนวน 4
คน และเพื่อให้คณะกรรมการสามารถปฏิบัติหน้าที่ได้อย่างมีประสิทธิภาพ
บริษัทจึงได้มีการจัดให้มีการประชุมอย่างน้อยปีละ 4 ครั้ง
โดยการประชุมแต่ละครั้งจะมีการกำหนดวาระการประชุมอย่างชัดเจน
และมีการส่งรายละเอียดประกอบวาระการประชุมให้คณะกรรมการได้มีเวลาศึกษาและพิจารณาล่วงหน้า
การพิจารณาวาระต่างๆ จะคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
และเปิดโอกาสให้ได้มีการแสดงความเห็นอย่างเป็นอิสระ
โดยประธานกรรมการเป็นผู้ดูแลให้ใช้เวลาในการประชุมอย่างเหมาะสม ดังมีรายชื่อต่อไปนี้

  ----------------- ------------------- ----------------------------------
  รายชื่อคณะกรรมการ                       

  1. พลตำรวจเอกสุนทร ซ้ายขวัญ              ประธานกรรมการ/กรรมการอิสระ

  2. ดร.ญาณกร       วรากุลรักษ์            กรรมการอิสระ

  3. นายวีรวุฒิ        สรรพกิจ              กรรมการอิสระ

  4. นายปรารถนา     บงกชมาศ             กรรมการอิสระ

  5. นายสิทธิชัย       ลีสวัสดิ์ตระกูล          กรรมการผู้มีอำนาจลงลายมือชื่อแทนบริษัท

  6. นางสาวสุทธิรัตน์   ลีสวัสดิ์ตระกูล          กรรมการผู้มีอำนาจลงลายมือชื่อแทนบริษัท

  7. นางภิรมย์        เศาภายน             กรรมการผู้มีอำนาจลงลายมือชื่อแทนบริษัท

  8. นางดวงกมล      สุขเมือง              กรรมการผู้มีอำนาจลงลายมือชื่อแทนบริษัท

  9. นางรสลิน        อมรวิวัฒน์             กรรมการ
  ----------------- ------------------- ----------------------------------

โดย นางดวงกมล สุขเมือง เป็นเลขานุการคณะกรรมการบริษัท

กรรมการผู้มีอำนาจลงนามผูกพันบริษัท ตามหนังสือรับรองบริษัทกำหนดว่าการลงนามผูกพันบริษัท
กระทำได้ดังต่อไปนี้ คือ นายสิทธิชัย ลีสวัสดิ์ตระกูล หรือ นางสาวสุทธิรัตน์ ลีสวัสดิ์ตระกูล
ลงลายมือชื่อร่วมกับ นางภิรมย์ เศาภายน หรือนางดวงกมล สุขเมือง
รวมเป็นสองคนและประทับตราสำคัญของบริษัท./

วาระการดำรงตำแหน่งของกรรมการบริษัท

ในการประชุมสามัญประจำปี กรรมการต้องออกจากตำแหน่งจำนวน 1 ใน 3
ถ้าจำนวนกรรมการจะออกให้เป็น 1 ใน 3 ส่วน ไม่ได้ก็ให้ออกโดยจำนวนใกล้เคียงที่สุดกับส่วน 1
ใน 3
กรรมการที่จะต้องออกจากตำแหน่งนั้นให้พิจารณาจากกรรมการที่อยู่ในตำแหน่งนานที่สุดเป็นผู้ออกจากตำแหน่ง
อย่างไรก็ตาม กรรมการที่ออกไปนั้นจะได้รับเลือกตั้งให้ดำรงตำแหน่งอีกก็ได้

การสรรหาบุคคลเพื่อเข้าเป็นกรรมการจะคัดเลือกจากผู้ทรงคุณวุฒิที่มีพื้นฐานและความเชี่ยวชาญจากหลากหลายอาชีพ
มีภาวะผู้นำ วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานที่โปร่งใส
ไม่ด่างพร้อย รวมทั้งมีความสามารถในการแสดงความคิดเห็นอย่างเป็นอิสระ

ขอบเขตอำนาจหน้าที่ของคณะกรรมการบริษัท

1.  คณะกรรมการบริษัทมีอำนาจบริหารบริษัทให้เป็นไปตามกฎหมาย วัตถุประสงค์
    ข้อบังคับของบริษัท
    ตลอดจนมติของที่ประชุมผู้ถือหุ้นด้วยความซื่อสัตย์สุจริตและระมัดระวังรักษาผลประโยชนของบริษัท

2.  คณะกรรมการบริษัทมีหน้าที่กำหนดเป้าหมาย แนวทาง นโยบาย แผนงาน
    และงบประมาณของบริษัท
    ควบคุมกำกับดูแลการบริหารการจัดการของฝ่ายบริหารหรือของบุคคลใดๆ
    ซึ่งไดรับมอบหมายให้ดำเนินงานดังกล่าว เพื่อให้แน่ใจว่าฝ่ายบริหารหรือบุคคลใดๆ
    นั้นไดปฏิบัติตามนโยบายที่คณะกรรมการกำหนด

3.  คณะกรรมการบริษัทมีอำนาจตรวจสอบและพิจารณาอนุมัตินโยบาย แนวทาง
    และแผนการดำเนินงานสำหรับโครงการลงทุนขนาดใหญ่ของบริษัท
    ตามที่ไดรับเสนอจากคณะอนุกรรมการ และ/หรือ ฝ่ายบริหาร

4.  คณะกรรมการบริษัทมีอำนาจแต่งตั้ง มอบหมาย หรือแนะนำ
    ให้อนุกรรมการหรือคณะทำงานเพื่อพิจารณาหรือ
    ปฏิบัติในเรื่องหนึ่งเรื่องใดที่คณะกรรมการบริษัทเห็นสมควร

5.  คณะกรรมการบริษัทมีอำนาจติดตามผลการดำเนินงานให้เป็นไปตามแผนการดำเนินงานและงบประมาณการดำเนินงานของบริษัท

6.  คณะกรรมการบริษัทมีหน้าที่กำกับให้บริษัทมีระบบการควบคุมภายในและการตรวจสอบภายในที่มีประสิทธิภาพ
    โดยจัดให้มีหน่วยงานตรวจสอบภายในเป็นผู้ติดตามดำเนินการร่วม0
    และประสานงานกับคณะกรรมการตรวจสอบ

7.  คณะกรรมการบริษัทมีอำนาจพิจารณาและอนุมัติเรื่องใดๆ ที่จำเป็นและเกี่ยวเนื่องกับบริษัท
    หรือที่เห็นว่าเหมาะสมและเพื่อผลประโยชนของบริษัท

(ข) คณะกรรมการตรวจสอบ

คณะกรรมการตรวจสอบ ปัจจุบันมีจำนวน 3 คน ดังมีรายชื่อต่อไปนี้

  ------------------------ ------------ ------------------------------------------
  รายชื่อคณะกรรมการตรวจสอบ                

  1. ดร.ญาณกร              วรากุลรักษ์     ประธานคณะกรรมการตรวจสอบ

  2. นายวีรวุฒิ               สรรพกิจ       กรรมการตรวจสอบ

  3. นายปรารถนา            บงกชมาศ      กรรมการตรวจสอบ
  ------------------------ ------------ ------------------------------------------

โดย นางสาวจุรีรัตน์ ลปนาวณิชย์ เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการบริษัท

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอก
    และผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัท

2.  สอบทานให้บริษัทมีระบบควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาด

4.  พิจารณาคัดเลือก และเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยง
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน
    รวมถึงให้ความเห็นถึงความจำเป็นและความสมเหตุสมผลของการทำรายการดังกล่าว

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท

8.  รายงานการดำเนินงานของคณะกรรมการตรวจสอบให้คณะกรรมการบริษัททราบอย่างน้อยปีละหนึ่งครั้ง

9.  มีอำนาจในการดำเนินการตรวจสอบและสอบสวนตามที่จำเป็นในเรื่องต่างๆ
    รวมถึงการแสวงหาความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็นด้วยค่าใช้จ่ายของบริษัท
    เพื่อให้การปฏิบัติงานภายใต้หน้าที่ความรับผิดชอบสำเร็จลุล่วงด้วยดี

(ค) คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน ปัจจุบันมีจำนวน 5 คน ดังมีรายชื่อต่อไปนี้

  -------------------------------------- ---------- ---------------------------------------------
  รายชื่อคณะกรรมการสรรหาและกำหนดค่าตอบแทน              

  1.  นายวีรวุฒิ                            สรรพกิจ     ประธานกรรมการสรรหาและกำหนดค่าตอบแทน

  2. ดร.ญาณกร                            วรากุลรักษ์   กรรมการสรรหาและกำหนดค่าตอบแทน

  3. นายปรารถนา                          บงกชมาศ    กรรมการสรรหาและกำหนดค่าตอบแทน

  4. นางภิรมย์                             เศาภายน    กรรมการสรรหาและกำหนดค่าตอบแทน

  5. นางดวงกมล                           สุขเมือง     กรรมการสรรหาและกำหนดค่าตอบแทน
  -------------------------------------- ---------- ---------------------------------------------

โดย นายเขษม จันทบูรณ์ เป็นเลขานุการคณะกรรมการสรรหาและกำหนดค่าตอบแทน

วาระการดำรงตำแหน่งของกรรมการสรรหาและกำหนดค่าตอบแทน

ให้คณะกรรมการสรรหาและกำหนดค่าตอบแทน มีวาระอยู่ในตำแหน่งคราวละ 3 ปี
และเมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

ขอบเขตอำนาจหน้าที่ของคณะกรรมการสรรหาและกำหนดค่าตอบแทน

ให้คำเสนอแนะแก่คณะกรรมการบริษัทฯ
ในการคัดเลือกบุคคลที่มีคุณสมบัติเหมาะสมให้เป็นกรรมการบริษัทฯ
และในการกำหนดอัตราค่าตอบแทนของกรรมการบริษัทฯ เพื่อนำเสนอขออนุมัติจากที่ประชุมผู้ถือหุ้น
รวมทั้งให้คำเสนอแนะแก่คณะกรรมการบริษัทฯ ในการพิจารณาแต่งตั้งผู้บริหารระดับสูง
และทำหน้าที่กำหนดอัตราค่าตอบแทนและผลประโยชน์ตอบแทนของผู้บริหารระดับสูงของบริษัท
และบริษัทย่อย และปฏิบัติงานอื่นใดตามที่คณะกรรมการบริษัทมอบหมาย

นอกจากนี้ คณะกรรมการในชุดต่างๆ ยังได้มีการประชุมอย่างสม่ำเสมอ
โดยบริษัทได้จัดให้มีการประชุมคณะกรรมการบริษัทจำนวน 11 ครั้ง
ประชุมคณะกรรมการตรวจสอบจำนวน 5 ครั้ง ประชุมคณะกรรมการสรรหาและกำหนดค่าตอบแทน
จำนวน 7 ครั้ง และจัดให้มีการประชุมผู้ถือหุ้น จำนวน 2 ครั้ง โดยจัดประชุมสามัญประจำปีผู้ถือหุ้น
1 ครั้ง และจัดประชุมวิสามัญผู้ถือหุ้น 1 ครั้ง ดังรายละเอียดต่อไปนี้

สถิติการเข้าร่วมประชุมของคณะกรรมการชุดต่างๆ ประจำปี 2554

  ------ ---------------- ------------ ------------------ --------------------- ----------------------------------- ----------------- -----------------
  ลำดับ   รายชื่อกรรมการ                  ประชุมกรรมการบริษัท   ประชุมกรรมการตรวจสอบ   ประชุมกรรมการสรรหาและกำหนดค่าตอบแทน   ประชุมผู้ถือหุ้น        

                                       (จำนวน 9 คน)       (จำนวน 3 คน)          (จำนวน 5 คน)                        ประชุมสามัญประจำปี   ประชุมวิสามัญผู้ถือหุ้น

                                       จำนวนการประชุม 11   จำนวนการประชุม 5 ครั้ง   จำนวนการประชุม 7 ครั้ง                                   
                                       ครั้ง                                                                                            

  1      พลตำรวจเอกสุนทร   ซ้ายขวัญ       11/11              -                     -                                   1/1               1/1

  2      ดร.ญาณกร         วรากุลรักษ์     11/11               5/5                  6/7                                 1/1               1/11

  3      นายวีรวุฒิ          สรรพกิจ       10/11               4/5                   5/7                                1/1               - /1

  4      นายปรารถนา       บงกชมาศ      11/11               5/5                   7/7                                1/1               1/1

  5      นายสิทธิชัย         ลีสวัสดิ์ตระกูล   11/11              -                     -                                   1/1               1/1

  6      นางสาวสุทธิรัตน์     ลีสวัสดิ์ตระกูล   11/11              -                     -                                   1/1               1/1

  7      นางภิรมย์          เศาภายน      11/11              -                      7/7                                1/1               1/1

  8      นางดวงกมล        สุขเมือง       11/11              -                      7/7                                1/1               1/1

  9      นางรสลิน          อมรวิวัฒน์      11/11              -                      -                                  1/1               1/1
  ------ ---------------- ------------ ------------------ --------------------- ----------------------------------- ----------------- -----------------

(ง) คณะกรรมการบริหาร

  ---------------------- -------------- -----------------------------------------
  รายชื่อคณะกรรมการบริหาร                  

  1. นายสิทธิชัย            ลีสวัสดิ์ตระกูล     ประธานกรรมการบริหาร/กรรมการผู้จัดการ

  2. นายธิติพงศ์            ตั้งพูนผลวิวัฒน์     กรรมการบริหาร/ กรรมการผู้จัดการ

  3. นางสาวสุทธิรัตน์        ลีสวัสดิ์ตระกูล     กรรมการบริการ/ รองกรรมการผู้จัดการฝ่ายการเงิน

  4. นางภิรมย์             เศาภายน        กรรมการบริหาร/ รอรงกรรมการผู้จัดการฝ่ายบัญชี

  5. นางนันทภัชร           เทียนประทีป      กรรมการบริหาร/ รองกรรมการผู้จัดการฝ่ายจัดซื้อ

  6. นางดวงกมล           สุขเมือง         กรรมการบริหาร/
                                        รองกรรมการผู้จัดการฝ่ายบริหารงานทั่วไป

  7. นายทวีชัย             กิตติชนะเจริญ     กรรมการบริหาร/
                                        รองกรรมการผู้จัดการฝ่ายเหล็กรูปพรรณ

  8. นางสาวจุรีรัตน์         ลปนาวณิชย์       กรรมการบริหาร/ หัวหน้าสำนักประธานกรรมการบริหาร
  ---------------------- -------------- -----------------------------------------

คณะกรรมการบริหาร ปัจจุบันมีจำนวน 8 คน ดังมีรายชื่อต่อไปนี้

ขอบเขตอำนาจหน้าที่และความรับผิดชอบของคณะกรรมการบริหาร

1.  พิจารณาเรื่องการจัดสรรงบประมาณประจำปีตามที่ฝ่ายจัดการเสนอ
    ก่อนที่จะนำเสนอให้คณะกรรมการบริษัทพิจารณาอนุมัติ ทั้งนี้
    ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปี
    ในระหว่างที่ไม่มีการประชุมคณะกรรมการบริษัทในกรณีเร่งด่วน
    และให้นำเสนอคณะกรรมการบริษัทเพื่อทราบในที่ประชุมคราวต่อไป

2.  อนุมัติการซื้อขายสินค้าอันเป็นปกติธุระของบริษัทในวงเงินไม่เกิน 1,000 ล้านบาท

3.  อนุมัติค่าใช้จ่ายในการซื้อทรัพย์สินอันมีลักษณะเป็นการลงทุนตามลักษณะการดำเนินธุรกิจปกติ
    นอกเหนือจากที่ระบุไว้ในงบประมาณประจำปี ในวงเงินไม่เกิน 20 ล้านบาท

4.  อนุมัติการใช้จ่ายเงินลงทุนที่สำคัญที่ได้กำหนดไว้ในงบประมาณรายจ่ายประจำปี
    ตามที่ได้รับมอบหมายจากคณะกรรมการบริษัท
    หรือตามที่คณะกรรมการบริษัทได้เคยมีอนุมัติในหลักการไว้แล้ว

5.  เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การลงทุน การตลาด
    การบริหารงานทั่วไป และด้านการปฏิบัติการอื่นๆ

6.  จัดสรรบำเหน็จรางวัลซึ่งได้รับอนุมัติจากคณะกรรมการบริษัทแล้ว
    ต่อพนักงานหรือลูกจ้างของบริษัทหรือบุคคลใดๆ ที่กระทำกิจการให้บริษัท

7.  ควบคุมดูแลการดำเนินการหรือการบริหารงานประจำวันของบริษัท ทั้งนี้
    อำนาจของผู้บริหารจะไม่รวมถึงการอนุมัติรายการใดที่อาจมีความขัดแย้ง
    หรือรายการใดที่คณะกรรมการบริหารหรือบุคคลที่เกี่ยวโยงกันกับผู้บริหาร
    มีส่วนได้เสียหรือผลประโยชน์ในลักษณะอื่นใดขัดแย้งกับบริษัทหรือบริษัทย่อย (ถ้ามี)
    ตามกฎเกณฑ์ของตลาดหลักทรัพย์แห่งประเทศไทย
    ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ และ/หรือ
    ที่ประชุมผู้ถือหุ้น
    เพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

(จ) คณะอนุกรรมการบริหารความเสี่ยง

คณะอนุกรรมการบริหารความเสี่ยง ปัจจุบันมีจำนวน 7 คน ดังมีรายชื่อต่อไปนี้

  ------------------- ------------------- ----------------------------------
  รายชื่อคณะอนุกรรมการ                       

  1. นายสิทธิชัย         ลีสวัสดิ์ตระกูล          ประธานอนุกรรมการบริหารความเสี่ยง

  2. นายธิติพงศ์         ตั้งพูนผลวิวัฒน์          อนุกรรมการบริหารความเสี่ยง

  3. นางสาวสุทธิรัตน์     ลีสวัสดิ์ตระกูล          อนุกรรมการบริหารความเสี่ยง

  4. นางภิรมย์          เศาภายน             อนุกรรมการบริหารความเสี่ยง

  5. นางนันทภัชร        เทียนประทีป           อนุกรรมการบริหารความเสี่ยง

  6. นางสาวจุรีรัตน์      ลปนาวณิชย์            อนุกรรมการบริหารความเสี่ยง

  7. นางสาวอารีรัตน์     สถิตวรกุล             อนุกรรมการบริหารความเสี่ยง
  ------------------- ------------------- ----------------------------------

ขอบเขตอำนาจหน้าที่และความรับผิดชอบของอนุกรรมการบริหารความเสี่ยง

1.  กำหนดนโยบาย เพื่อพิจารณาในเรื่องของการบริหารความเสี่ยงโดยรวม
    ซึ่งต้องครอบคลุมถึงความเสี่ยงที่สำคัญ เช่น ความเสี่ยงทางการเงิน
    ความเสี่ยงจากการดำเนินงาน ความเสี่ยงทางด้านธุรกิจ ความเสี่ยงจากเหตุการณ์ภายนอก
    เป็นต้น

2.  กำกับดูแล ติดตาม และประเมินผลการดำเนินงาน
    เพื่อทบทวนและพัฒนาระบบความเสี่ยงให้มีประสิทธิภาพ
    การประเมินปัจจัยความเสี่ยงที่อาจเกิดขึ้นและจะมีผลกระทบต่อการดำเนินงานของบริษัท
    ทั้งความเสี่ยงที่มาจากภายนอกและที่อาจจะเกิดขึ้นภายในบริษัท

3.  รายงานผลการปฏิบัติงานของคณะอนุกรรมการบริหารความเสี่ยงต่อคณะกรรมการบริษัท

4.  งานอื่นๆ ตามที่คณะกรรมการบริษัทมอบหมาย

(ฉ) คณะอนุกรรมการบริหารการลงทุน

คณะอนุกรรมการบริหารการลงทุน ปัจจุบันมีจำนวน 4 คน ดังมีรายชื่อต่อไปนี้

  ------------------- --------------------- --------------------------------
  รายชื่อคณะอนุกรรมการ                         

  1. นายธิติพงศ์         ตั้งพูนผลวิวัฒน์            ประธานอนุกรรมการบริหารการลงทุน

  2. นางภิรมย์          เศาภายน               อนุกรรมการบริหารการลงทุน

  3. นางดวงกมล        สุขเมือง                อนุกรรมการบริหารการลงทุน

  4. นางสาวสุกฤตา      โพธิประสาท             อนุกรรมการบริหารการลงทุน
  ------------------- --------------------- --------------------------------

ขอบเขตอำนาจหน้าที่และความรับผิดชอบของอนุกรรมการบริหารการลงทุน

1.  พิจารณากำหนดนโยบาย หลักเกณฑ์ และขอบเขตการลงทุน
    รวมถึงควบคุมติดตามการลงทุนของบริษัท ให้เป็นไปตามกรอบนโยบาย หลักเกณฑ์
    และขอบเขตการลงทุนที่กำหนดไว้

2.  ติดตามการลงทุนไม่ให้ผิดข้อกำหนด กฎเกณฑ์ ที่หน่วยงานกำกับกำหนด

3.  พิจารณาประเมินความเสี่ยงในการลงทุน

4.  ภารกิจอื่นๆ ตามที่ได้รับมอบหมายจากคณะกรรมการบริษัท

5.  รายงานผลการปฏิบัติงาน วิธีการแก้ไข ข้อเสนอแนะ ให้คณะกรรมการบริษัททราบ

7.2 ค่าตอบแทนคณะกรรมการบริษัทและผู้บริหาร

(1) ค่าตอบแทนที่เป็นตัวเงิน

บริษัทได้กำหนดนโยบายค่าตอบแทนกรรมการและผู้บริหารที่เป็นธรรมและสมเหตุสมผล
โดยพิจารณาถึงความเหมาะสมและสอดคล้องกับภาระความรับผิดชอบของกรรมการและผู้บริหาร
ทั้งนี้0สำหรับในปี 2554 ค่าตอบแทนรวมของกรรมการบริษัทจำนวน 9 ท่าน เป็นเงิน 17.97
ล้านบาท โดยแบ่งเป็น 1.)
ค่าตอบแทนกรรมการที่ดำรงตำแหน่งกรรมการอิสระและกรรมการที่ไม่ได้เป็นผู้บริหาร จำนวน 1.05
ล้านบาท 2.) ค่าตอบแทนกรรมการที่ดำรงตำแหน่งเป็นผู้บริหาร จำนวน 17.11 ล้านบาท
0และค่าตอบแทนของผู้บริหาร เป็นเงินจำนวน 11.50 ล้านบาท ดังมีรายละเอียดต่อไปนี้

+---------------------------------+--------------------------+--------+
| ตำแหน่ง                          | ประเภทค่าตอบแทน           | จำ     |
|                                 |                          | นวนเงิน |
|                                 |                          |        |
|                                 |                          | (ล     |
|                                 |                          | ้านบาท) |
+---------------------------------+--------------------------+--------+
| ประธานกรรมการและกรรมการอิสระ     | ค่าตอบแทน                 | 0.36   |
|                                 | กรรมการและค่าตอบแทนเพิ่มเติม |        |
+---------------------------------+--------------------------+--------+
|                                 | ค่าโบนัสกรรมการ            | -      |
+---------------------------------+--------------------------+--------+
| ประธานกรรมการตรวจส              | ค่าตอบแทน                 | 0.19   |
| อบ,กรรมการสรรหาและกำหนดค่าตอบแทน | กรรมการและค่าตอบแทนเพิ่มเติม |        |
+---------------------------------+--------------------------+--------+
| และกรรมการอิสระ                  | ค่าโบนัสกรรมการ            | -      |
+---------------------------------+--------------------------+--------+
| ประธานกรรมการสรรหา              | ค่าตอบแทน                 | 0.19   |
| และกำหนดค่าตอบแทน,กรรมการตรวจสอบ | กรรมการและค่าตอบแทนเพิ่มเติม |        |
+---------------------------------+--------------------------+--------+
| และกรรมการอิสระ                  | ค่าโบนัสกรรมการ            | -      |
+---------------------------------+--------------------------+--------+
| กรรมการสรรหา                    | ค่าตอบแทน                 | 0.19   |
| และกำหนดค่าตอบแทน,กรรมการตรวจสอบ | กรรมการและค่าตอบแทนเพิ่มเติม |        |
+---------------------------------+--------------------------+--------+
| และกรรมการอิสระ                  | ค่าโบนัสกรรมการ            | -      |
+---------------------------------+--------------------------+--------+
| กรรมการที่ไม่ได้เป็นผู้บริหาร           | ค่าตอบแทน                 | 0.12   |
|                                 | กรรมการและค่าตอบแทนเพิ่มเติม |        |
+---------------------------------+--------------------------+--------+
|                                 | ค่าโบนัสกรรมการ            | -      |
+---------------------------------+--------------------------+--------+
| กรรมการที่เป็นผู้บริหาร (4 คน)        | ค่าตอบแทน                 | 13.91  |
|                                 | กรรมการและค่าตอบแทนเพิ่มเติม |        |
+---------------------------------+--------------------------+--------+
|                                 | ค่าโบนัสกรรม               | 3.20   |
|                                 | การและส่วนที่บริษัทจ่ายสมทบตาม |        |
+---------------------------------+--------------------------+--------+
|                                 | โครงการ EJIP             |        |
|                                 | และสวัสดิการอื่นๆ            |        |
+---------------------------------+--------------------------+--------+

+---------------------------------+--------------------------+--------+
| ตำแหน่ง                          | ประเภทค่าตอบแทน           | จำ     |
|                                 |                          | นวนเงิน |
|                                 |                          |        |
|                                 |                          | (ล     |
|                                 |                          | ้านบาท) |
+---------------------------------+--------------------------+--------+
| กรรมการรวม 9 คน                 | ค่าตอบแทน                 | 14.77  |
|                                 | กรรมการและค่าตอบแทนเพิ่มเติม |        |
+---------------------------------+--------------------------+--------+
|                                 | ค่าโบนัสก                  | 3.20   |
|                                 | รรมการและส่วนที่บริษัทจ่ายสมทบ |        |
+---------------------------------+--------------------------+--------+
|                                 | ตามโครงการ EJIP          |        |
|                                 | และสวัสดิการอื่นๆ            |        |
+---------------------------------+--------------------------+--------+
|                                 | รวม                      | 17.97  |
+---------------------------------+--------------------------+--------+
| ผู้บริหารรวม 9 คน                  | เงินเดือน โบนัส             | 11.50  |
|                                 | และส่วนที่บริษัทจ่ายสมทบตาม    |        |
+---------------------------------+--------------------------+--------+
|                                 | โครงการ EJIP             |        |
|                                 | และสวัสดิการอื่นๆ            |        |
+---------------------------------+--------------------------+--------+
| รวมค่าตอบแทนกรรมการและผู้บริหาร     |                          | 29.47  |
+---------------------------------+--------------------------+--------+

(2) ค่าตอบแทนอื่นๆ

ที่ประชุมวิสามัญผู้ถือหุ้นครั้งที่ 1/2551 เมื่อวันที่ 9 ตุลาคม 2551
ได้มีมติให้ออกและจัดสรรใบสำคัญแสดงสิทธิที่จะซื้อหุ้นสามัญเพื่อจัดสรรให้แก่กรรมการและพนักงานของบริษัท
จำนวน 5,000,000 หน่วย
ทั้งนี้เพื่อเป็นการตอบแทนการปฏิบัติงานของคณะกรรมการและพนักงานบริษัท
และเพื่อเป็นแรงจูงใจให้ปฏิบัติหน้าที่ด้วยความตั้งใจและทำงานกับบริษัทต่อไปในระยะยาว
โดยบริษัทจะไม่นำใบสำคัญแสดงสิทธิดังกล่าวเข้าจดทะเบียนในตลาดหลักทรัพย์แห่งประเทศไทย

  ------------------------------------------------- ---------------------
  รายชื่อ                                             จำนวน (หน่วย)

  กลุ่มกรรมการบริษัท/กรรมการอิสระ                         

  1. พลตำรวจเอกสุนทร ซ้ายขวัญ                          245,000

  2. ดร.ญาณกร วรากุลรักษ์                              245,000

  3. นายวีรวุฒิ สรรพกิจ                                 245,000

  4. นายปรารถนา บงกชมาศ                             245,000

  5. นางรสลิน อมรวิวัฒน์                                -

  กลุ่มกรรมการบริษัท/คณะผู้บริหาร                           

  1. นายสิทธิชัย ลีสวัสดิ์ตระกูล                            245,000

  2. นางสาวสุทธิรัตน์ ลีสวัสดิ์ตระกูล                        245,000

  3. นายธิติพงศ์ ตั้งพูนผลวิวัฒน์                            -

  4. นางภิรมย์ เศาภายน                                245,000

  5. นางดวงกมล สุขเมือง                               245,000

  6. นายทวีชัย กิตติชนะเจริญ                             245,000

  7. นางนันทภัชร เทียนประทีป                            120,000

  8. นางสาวจุรีรัตน์ ลปนาวณิชย์                           125,000

  9. นายเขษม จันทรบูรณ์                                -

  10. นายวิรัช แก้วบางกะพ้อม                            -

  11. นายภุชงค์ จงวิไลเกษม                             -

  12. นายธีรยุทธิ เลิศศิรรังสรรค์                          -

  กลุ่มพนักงาน                                          

  จำนวนพนักงาน 97 คน                                 2,209,500

  จำนวนผู้บริหารและพนักงานที่ลาออก 9 คน                   340,500

  รวมทั้งสิ้น                                           5,000,000
  ------------------------------------------------- ---------------------

7.4 สรุปการเปลี่ยนแปลงและการถือครองหลักทรัพย์ของกรรมการและผู้บริหาร

ณ วันที่ 31 ธันวาคม 2554
บริษัทมีการเปลี่ยนแปลงและการถือครองหลักทรัพย์ของคณะกรรมการและผู้บริหาร
ดังมีรายละเอียดดังต่อไปนี้

(1) คณะกรรมการ

  หน่วย : หุ้น

  ---------------- ------------ --------------- ---------------- ---------------
  รายชื่อ                         การถือหุ้นในบริษัท                    

                                ณ 31 ธ.ค. 54    ณ 31 ธ.ค. 53     เปลี่ยนแปลง
                                                                 เพิ่ม(ลด)

  1.               ซ้ายขวัญ       -               -                -
  พลตำรวจเอกสุนทร                                                 

  2. ดร.ญาณกร      วรากุลรักษ์     -               -                -

  3. นายวีรวุฒิ       สรรพกิจ       -               -                -

  4. นายปรารถนา    บงกชมาศ      275,000         275,000          -

  5. นายสิทธิชัย      ลีสวัสดิ์ตระกูล   447,396,308     398,172,500      49,223,808

  6. นางสาวสุทธิรัตน์  ลีสวัสดิ์ตระกูล   27,815,541      27,500,000       15,541

  7. นางภิรมย์       เศาภายน      392,474         275,000          117,474

  8. นางดวงกมล     สุขเมือง       363,105         275,000          88,105

  9. นางรสลิน       อมรวิวัฒน์      -               -                -
  ---------------- ------------ --------------- ---------------- ---------------

(2) คณะผู้บริหาร

  หน่วย : หุ้น

  -------------- ------------- --------------- ---------------- ---------------
  หน่วย : หุ้น                    การถือหุ้นในบริษัท                    
  รายชื่อ                                                         

                               ณ 31 ธ.ค. 54    ณ 31 ธ.ค. 53     เปลี่ยนแปลง
                                                                เพิ่ม(ลด)

  1. นายธิติพงศ์    ตั้งพูนผลวิวัฒน์    19,558,932      19,888,613       -329,681

  2. นายทวีชัย     กิตติชนะเจริญ    363,105         275,000          88,105

  3. นายวิรัช      แก้วบางกะพ้อม   109,780         -                109,780

  4. นายภุชงค์     จงวิไลเกษม     146,844         -                146,844

  5. นายเขษม     จันทบูรณ์        88,105          -                88,105

  6. นางนันทภัชร   เทียนประทีป     88,105          -                88,105

  7. นางสาวจุรีรัตน์ ลาปนาวณิชย์     225,605         -                225,605

  8. นายธีรยุทธ    เลิศศิรรังสรรค์   -               -                -
  -------------- ------------- --------------- ---------------- ---------------

7.5 หลักจรรยาบรรณทางธุรกิจ

บริษัทมิลล์คอนสตีลอินดัสทรีส์ จำกัด (มหาชน)และบริษัทในกลุ่ม
ยึดมั่นในการดำเนินธุรกิจด้วยความรับผิดชอบและเป็นธรรมตามหลักการของการกำกับดูกิจการที่ดี
โดยคณะกรรมการบริษัทได้ตระหนักถึงประโยชน์และความสำคัญของการกำกับกิจการที่ดี
ซึ่งมีส่วนช่วยให้การบริหารงานและการดำเนินกิจการมีประสิทธิภาพ ด้วยความโปร่งใส
และคำนึงถึงผลประโยชน์ของผู้มีส่วนได้เสียทุกด้าน รวมทั้งสามารถตรวจสอบได้
และส่งผลให้บริษัทสามารถเพิ่มขีดความสามารถในการแข่งขัน
และเพิ่มคุณค่าให้แก่ผู้ถือหุ้นในระยะยาว
คณะกรรมการบริษัทและฝ่ายจัดการจึงได้กำหนดหลักการกำกับกิจการที่ดีเป็นนโยบายเป็นลายลักษณ์อักษรขึ้น
และคณะกรรมการบริษัทได้ให้ความเห็นชอบนโยบายดังกล่าว

ดังมีรายละเอียดนโยบายการกำกับดูแลกิจการที่ดีดังนี้

-   การคำนึงถึงสิทธิขั้นพื้นฐานของผู้ถือหุ้น และการให้สิทธิแก่ผู้ถือหุ้นในเรื่องต่างๆ
    ตลอดจนไม่กระทำการอย่างใดๆ อันเป็นการละเมิดหรือริดรอนสิทธิของผู้ถือหุ้น

-   การปฏิบัติต่อผู้ถือหุ้น ผู้ลงทุน ผู้มีส่วนได้เสีย และผู้ที่เกี่ยวข้อง
    อย่างเท่าเทียมกันและเป็นธรรมต่อทุกฝ่าย

-   การเปิดเผยข้อมูลต่อผู้ถือหุ้น ผู้ลงทุน ผู้มีส่วนได้เสีย และผู้ที่เกี่ยวข้องอย่างถูกต้อง เพียงพอ
    ทั่วถึง เท่าเทียมกัน และภายในระยะเวลาที่กำหนด โดยผ่านช่องทางที่เหมาะสม
    เพื่อให้ผู้ถือหุ้นและผู้ที่เกี่ยวข้องต่างๆ สามารถเข้าถึงข้อมูลได้โดยสะดวก

-   การปฏิบัติหน้าที่และความรับผิดชอบของคณะกรรมการบริษัทในการกำกับดูแลและการบริหารงานด้วยความซื่อสัตย์สุจริต
    มีคุณธรรม รอบคอบและระมัดระวัง เพื่อให้บรรลุเป้าหมายของบริษัท
    และให้เกิดประโยชน์สูงสุดต่อบริษัทและผู้ถือหุ้น
    ตลอดจนดูแลมิให้เกิดปัญหาความขัดแย้งด้านผลประโยชน์ต่างๆ

-   การบริหารงานด้วยความโปร่งใสภายใต้ระบบการควบคุมและการตรวจสอบภายใน

-   การควบคุมและการบริหารความเสี่ยงให้อยู่ในระดับที่เหมาะสมกับการดำเนินกิจการของบริษัท

-   การดำเนินธุรกิจด้วยความซื่อสัตย์สุจริตภายใต้กรอบของกฎหมายและจริยธรรมทางธุรกิจ

นโยบายบรรษัทภิบาลในการดูแลผู้มีส่วนได้เสีย

คณะกรรมการบริษัทได้กำหนดนโยบายและมาตรการในดูแลผู้มีส่วนได้เสียดังต่อไปนี้

1.  ผู้ถือหุ้น คณะกรรมการบริษัทได้กำหนดนโยบายเกี่ยวกับการดูแลผู้ถือหุ้นไว้ดังนี้

    1.  บริษัทมีหน้าที่ที่จะต้องปกป้องและเคารพสิทธิขั้นพื้นฐานของผู้ถือหุ้นทุกประการ ซึ่งได้แก่
        สิทธิในการซื้อขายหรือโอนหุ้น สิทธิในการได้รับส่วนแบ่งกำไรของกิจการ
        สิทธิในการได้รับข้อมูลข่าวสารของกิจการอย่างเพียงพอ
        สิทธิในการเข้าร่วมประชุมผู้ถือหุ้นเพื่ออนุมัติในวาระต่างๆ ตามที่กฎหมายกำหนด
        รวมทั้งการแต่งตั้งหรือถอดถอนกรรมการ การแต่งตั้งผู้สอบบัญชี การจัดสรรเงินปันผล
        รวมทั้งกิจการอื่นๆ ที่เกี่ยวข้องกับสิทธิขั้นพื้นฐานของผู้ถือหุ้น

    2.  บริษัทมีหน้าที่ที่จะต้องส่งเสริมและสนับสนุนให้ผู้ถือหุ้นใช้สิทธิในเรื่องต่างๆ
        ในการประชุมสามัญผู้ถือหุ้นประจำปี ได้แก่
        สิทธิในการเสนอวาระการประชุมผู้ถือหุ้นล่วงหน้า
        สิทธิในการเสนอบุคคลเพื่อคัดเลือกเป็นกรรมการล่วงหน้า
        สิทธิในการส่งคำถามต่อที่ประชุมล่วงหน้าก่อนการประชุม
        สิทธิในการแสดงความคิดเห็นและตั้งคำถามต่อที่ประชุม เป็นต้น

    3.  บริษัทจะต้องไม่กระทำการใดๆ อันเป็นการละเมิดหรือจำกัดสิทธิของผู้ถือหุ้น

2.  พนักงาน คณะกรรมการบริษัทได้กำหนดนโยบายเกี่ยวกับการดูแลพนักงานไว้ดังนี้

    1.  บริษัทให้ผลตอบแทนแก่พนักงานโดยยึดหลักการพิจารณาผลงานด้วยความเป็นธรรมและสามารถวัดผลได้ด้วยวิธีการวัดผลที่ใช้และยอมรับกันโดยทั่วไปและเหมาะสมกับลักษณะงานของพนักงาน
        โดยผลตอบแทนของพนักงาน รวมถึงรายได้ค่าจ้างและค่าตอบแทนรายเดือน
        รายได้จากการทำงานล่วงเวลาและการทำงานในวันหยุด
        โบนัสและค่าตอบแทนพิเศษประจำปี การประกันชีวิตและประกันสุขภาพ
        กองทุนสำรองเลี้ยงชีพ เป็นต้น

    2.  บริษัทมุ่งส่งเสริมและพัฒนาบุคลากรให้มีความรู้ความสามารถอย่างต่อเนื่อง เช่น
        การจัดอบรมและสัมมนาผู้บริหารและพนักงานทุกระดับ เป็นต้น

    3.  บริษัทปฏิบัติต่อพนักงานทุกคนด้วยความเป็นธรรมและเท่าเทียมกัน เช่น
        การประเมินผลการทำงานของพนักงาน
        การรักษาความลับเกี่ยวกับประวัติส่วนตัวและประวัติการทำงาน
        การใช้สิทธิสวัสดิการต่างๆ เป็นต้น

    4.  บริษัทคำนึงถึงสิทธิของพนักงานเป็นสำคัญ
        และยึดถือปฏิบัติต่อพนักงานทุกคนด้วยความเคารพในเกียรติ ศักดิ์ศรี และสิทธิส่วนบุคคล
        ตลอดจนเปิดโอกาสให้พนักงานร้องเรียนผ่านช่องทางต่างๆ
        กรณีที่พนักงานไม่ได้รับความเป็นธรรม

    5.  บริษัทเคารพสิทธิในการจัดตั้งและเข้าร่วมในองค์กรทางด้านแรงงาน สหภาพแรงงาน
        หรือองค์กรอื่นใด รวมทั้งเปิดโอกาสให้พนักงานมีสิทธิในการต่อรองเงื่อนไขการจ้างงาน

    6.  บริษัทมีหน้าที่ในการดูแลและจัดสภาพแวดล้อมในการทำงานให้มีความปลอดภัย
        ถูกสุขลักษณะ และเอื้อต่อการทำงานอย่างมีประสิทธิผลและประสิทธิภาพ

    7.  บริษัทเคารพและคำนึงถึงสิทธิขั้นพื้นฐานในการจ้างงาน
        โดยบริษัทจะไม่ดำเนินการบังคับใช้แรงงาน จ้างแรงงานเด็ก
        หรือจ้างงานบุคคลที่อายุต่ำกว่าที่กฎหมายกำหนด

    8.  บริษัทจะไม่เลือกปฏิบัติต่อพนักงาน ไม่ว่าจะเป็นทางเพศ ศาสนา เชื้อชาติ สัญชาติ
        หรือเผ่าพันธุ์ และไม่เลือกปฏิบัติไม่ว่าในทางใดก็ตาม
        และจะปฏิบัติต่อพนักงานทุกคนอย่างเท่าเทียมกัน

    9.  บริษัทตกลงกำหนดเงื่อนไขการจ้างงานต่อพนักงานทุกคนในทุกระดับและตำแหน่งงาน
        โดยไม่ต่ำกว่าหลักเกณฑ์ตามที่กฎหมายกำหนด

3.  ลูกค้า คณะกรรมการบริษัทได้กำหนดนโยบายเกี่ยวกับการดูแลลูกค้าไว้ดังนี้

    1.  บริษัทมีหน้าที่ในการสร้างความสัมพันธ์และความร่วมมือในระยะยาวกับลูกค้า
        โดยยึดหลักความซื่อสัตย์สุจริต ความเชื่อถือและไว้วางใจซึ่งกันและกัน

    2.  บริษัทมีหน้าที่ในการสร้างความพึงพอใจสูงสุดให้กับลูกค้าของบริษัท ด้วยการรับผิดชอบ
        เอาใจใส่ และให้ความสำคัญต่อปัญหาและความต้องการของลูกค้าเป็นอันดับแรก
        โดยให้ผู้บริหารและพนักงานทุกคนปฏิบัติตามมาตรการดังต่อไปนี้

    1.  ยึดมั่นในการนำเสนอและส่งมอบสินค้าและบริการที่ได้มาตรฐาน
        และตรงตามความต้องการของลูกค้า

    2.  ยึดถือปฏิบัติตามเงื่อนไขต่างๆ ที่ได้ทำข้อตกลงไว้กับลูกค้าอย่างดีที่สุด

    3.  การเสนอราคาและเงื่อนไขทางการค้าให้แก่ลูกค้าที่จัดอยู่ในกลุ่มเดียวกัน
        ต้องมีความเท่าเทียมกัน

    4.  ให้ข้อมูลที่ถูกต้องตรงตามความเป็นจริงแก่ลูกค้าที่เกี่ยวกับคุณสมบัติและคุณภาพของสินค้าและบริการ
        เพื่อสร้างความเชื่อมั่นและความเป็นธรรมให้แก่ลูกค้า

    5.  พร้อมที่จะตอบคำถามของลูกค้า รวมทั้งการดำเนินการเกี่ยวกับข้อร้องเรียน
        การให้คำแนะนำ และการติดตามผลความคืบหน้าในประเด็นต่างๆ ที่ได้รับแจ้งจากลูกค้า

4.  คู่ค้า คณะกรรมการบริษัทได้กำหนดนโยบายเกี่ยวกับการดูแลคู่ค้าไว้ดังนี้

    1.  บริษัทมีหน้าที่ในการสร้างความสัมพันธ์ที่ดีกับคู่ค้าทุกราย

    2.  บริษัทมีหน้าที่ในการเปิดโอกาสให้คู่ค้าทุกรายนำเสนอสินค้า/ บริการได้โดยเท่าเทียมกัน
        โดยให้ผู้บริหารและพนักงานที่เกี่ยวข้องกับคู่ค้าจะต้องปฏิบัติตามมาตรการดังต่อไปนี้

1.  ต้องปฏิบัติงานต่อคู่ค้าด้วยความซื่อสัตย์สุจริต และมีความเท่าเทียมกัน

2.  การพิจารณาและตัดสินใจจะต้องอยู่บนพื้นฐานของการเปรียบเทียบคุณภาพและเงื่อนไขต่างๆ
    โดยคำนึงถึงผลประโยชน์ของบริษัททั้งในระยะสั้นและระยะยาว

3.  ต้องรักษาความลับของคู่ค้า โดยห้ามมิให้มีการรับสินบนหรือค่านายหน้าอย่างใดๆ จากคู่ค้า
    และรวมถึงห้ามเปิดเผยข้อมูลหรือข้อเสนอของคู่ค้ารายหนึ่งหรือหลายรายให้แก่คู่ค้ารายอื่นๆ
    ทั้งทางตรงและทั้งทางอ้อม

3)  บริษัทมีหน้าที่ในการจัดหาและว่าจ้างคู่ค้าที่ปฏิบัติตามข้อกำหนดและระเบียบทั้งปวงที่เกี่ยวข้องกับการรักษาสภาพแวดล้อม
    และการควบคุมมลพิษ
    และการปฏิบัติต่อพนักงานของคู่ค้าทางด้านแรงงานและการจ้างงานอย่างเป็นธรรมและไม่เลือกปฏิบัติ

4)  บริษัทมีหน้าที่ให้การฝึกอบรมและให้คำแนะนำแก่คู่ค้าในการเข้ามาปฏิบัติงานภายในบริเวณสถานที่ทำการของบริษัท
    และหรือสถานที่อื่นใดที่บริษัทได้มอบหมาย
    เพื่อให้เป็นไปตามระเบียบข้อบังคับและข้อกำหนดเกี่ยวกับความปลอดภัย

และอาชีวอนามัย

5.  เจ้าหนี้ คณะกรรมการบริษัทได้กำหนดนโยบายเกี่ยวกับการดูแลเจ้าหนี้ไว้ดังนี้

    1.  บริษัทมีหน้าที่ในการสร้างความสัมพันธ์และปฏิบัติต่อเจ้าหนี้ โดยยึดหลักความซื่อสัตย์สุจริต
        ความเชื่อถือ และความไว้วางใจซึ่งกันและกัน

    2.  บริษัทมีหน้าที่ในการรับผิดชอบ เอาใจใส่ และให้ความสำคัญต่อเงื่อนไขต่างๆ
        ที่ได้ทำข้อตกลงไว้กับเจ้าหนี้อย่างดีที่สุด

6.  ชุมชนท้องถิ่น คณะกรรมการบริษัทได้กำหนดนโยบายเกี่ยวกับการดูแลชุมชนท้องถิ่นไว้ดังนี้

    1.  บริษัทและพนักงานต้องยึดมั่นปฏิบัติตนเป็นพลเมืองที่ดี เคารพสิทธิมนุษยชน
        และพึงปฏิบัติต่อชุมชนท้องถิ่นที่อยู่อาศัยใกล้เคียงกับบริเวณที่ตั้งโรงงานด้วยความเป็นมิตร
        และมีความสัมพันธ์ที่ดีกับชุมชนท้องถิ่น รวมถึงให้ความสนใจ ไม่เลือกปฏิบัติ
        หรือกีดกันกลุ่มผู้ที่ต้องได้รับการดูแลเป็นพิเศษ เช่น เด็ก สตรี ผู้พิการ ผู้สูงอายุ เป็นต้น

    2.  บริษัทมีหน้าที่ปฏิบัติต่อชุมชนท้องถิ่นด้วยการเปิดโอกาสให้ชุมชนท้องถิ่นมีส่วนร่วม
        การให้ความสนับสนุน และการพัฒนาชุมชนในด้านต่างๆ
        ให้มีความเป็นอยู่ที่ดีตามความเหมาะสม ได้แก่ ด้านการศึกษา ด้านวัฒนธรรม
        ด้านสาธารณสุข ด้านเศรษฐกิจ การสร้างงานและสร้างรายได้ เป็นต้น

    3.  บริษัทมีหน้าที่ในการเปิดโอกาสให้ผู้อยู่อาศัยในชุมชนใกล้เคียงกับโรงงานมีโอกาสได้ร่วมงานกับบริษัทตามความเหมาะสมและตามที่บริษัทพิจารณา
        อีกทั้งมีนโยบายในการจ้างงานชุมชนท้องถิ่นตามความจำเป็นและความเหมาะสม

    4.  บริษัทมีหน้าที่ในการดูแลและสนับสนุนกิจกรรมที่มีคุณประโยชน์ต่อสังคม
        และให้ความร่วมมือกับภาครัฐและหน่วยงานต่างๆ
        ด้วยความเต็มใจและเสียสละเพื่อประโยชน์ส่วนรวม

จรรยาบรรณธุรกิจ และข้อพึงปฏิบัติ

1.  การกำกับดูแลองค์กร

บริษัทมุ่งที่จะประกอบธุรกิจด้วยความซื่อสัตย์สุจริต และคำนึงถึงผลประโยชน์ส่วนรวมและประเทศชาติ
รวมทั้งอยู่ภายใต้ข้อกำหนด กฎระเบียบ และกฎเกณฑ์ต่างๆ ที่เกี่ยวข้องกับการดำเนินธุรกิจของบริษัท
ตลอดจนให้ความเคารพต่อผลประโยชน์ของบุคคลอื่นที่บริษัทมีความสัมพันธ์ด้วย
ผู้บริหารและพนักงานทุกคนต้องปฏิบัติหน้าที่โดยยึดถือระเบียบข้อบังคับของบริษัท
และข้อกำหนดของกฎหมายเป็นสำคัญ รวมถึงการให้ความช่วยเหลือ สนับสนุน
และการให้ความร่วมมือกับหน่วยงานภาคเอกชนอื่นๆ และหน่วยงานภาครัฐ
หรือองค์กรที่มีหน้าที่ในการกำกับดูแลและตรวจสอบกิจการของบริษัท นอกจากนั้น
ผู้บริหารและพนักงานจะต้องปฏิบัติงานด้วยความระมัดระวัง และป้องกันมิให้เข้าไปมีส่วนร่วม
หรือมีส่วนเกี่ยวข้องกับกิจกรรมใดๆ ในทางที่มิชอบ
อันอาจนำมาซึ่งความเสื่อมเสียต่อการดำเนินธุรกิจของบริษัท

2.  การแข่งขันที่เป็นธรรม

บริษัทมีความเชื่อมั่นว่าการแข่งขันที่ยุติธรรมจะเป็นแรงผลักดันให้บริษัทมีความเข้มแข็งและต้องพัฒนาอยู่ตลอดเวลา
บริษัทกำหนดนโยบายให้ผู้บริหารและพนักงานทุกคนจะต้องเรียนรู้และพัฒนาตนเองอยู่เสมอ
และไม่ใช้วิธีการแข่งขันที่ไม่ยุติธรรม หรือขัดต่อหลักจริยธรรมทางธุรกิจ
เพื่อเอาเปรียบคู่แข่งขันด้วยวิธีการใดๆ

3.  การถือปฏิบัติโดยเท่าเทียม

บริษัทมีนโยบายให้ผู้บริหารและพนักงานทุกคนถือหลักปฏิบัติด้วยความเสมอภาคและเท่าเทียมกันในแต่ละกลุ่มบุคคลที่บริษัทมีความสัมพันธ์
ไม่ว่าจะเป็นพนักงานภายในองค์กร ลูกค้า คู่ค้า ผู้ถือหุ้น นักลงทุน หน่วยงานของรัฐ
หน่วยงานเอกชนอื่นๆ ตลอดจนชุมชนและสังคมแวดล้อมบริษัท
โดยคำนึงถึงสิทธิขั้นพื้นฐานและผลประโยชน์ของกลุ่มบุคคลเหล่านั้นเป็นสำคัญ
และจะต้องไม่เลือกปฏิบัติเป็นกรณีเฉพาะบุคคลหรือเฉพาะกลุ่มเพียงเพราะความสัมพันธ์หรือผลประโยชน์ส่วนตัว

4.  สัมพันธภาพกับพนักงาน

บริษัทกำหนดนโยบายที่จะปฏิบัติต่อพนักงานทุกคนด้วยความเท่าเทียมกันตามหลักการเคารพต่อสิทธิมนุษยชนตามหลักสากล
และให้พนักงานถือปฏิบัติต่อเพื่อนร่วมงานทุกคนด้วยความเคารพในเกียรติ ศักดิ์ศรี และสิทธิส่วนบุคคล
โดยบริษัทจะรวบรวมและเก็บรักษาประวัติข้อมูลส่วนตัวของพนักงานเฉพาะในส่วนที่จำเป็นต่อการปฏิบัติงาน
และตามที่กฎหมายกำหนด โดยให้ถือเป็นความลับ
การเปิดเผยข้อมูลดังกล่าวจะกระทำได้เฉพาะในกรณีที่ผู้มีสิทธิตามกฎหมายจำเป็นต้องรับทราบเท่านั้น

บริษัทมีนโยบายในการส่งเสริมการเรียนรู้และการพัฒนาศักยภาพของพนักงานทุกระดับ
เพื่อให้พนักงานมีโอกาสก้าวหน้าในอาชีพบนพื้นฐานความเท่าเทียมกันและไม่เลือกปฏิบัติตามความเหมาะสม

นอกจากนี้ บริษัทกำหนดแนวทางในการจัดสภาพแวดล้อมในการทำงานให้มีความปลอดภัย
ถูกสุขลักษณะ และเอื้อต่อการทำงานอย่างมีประสิทธิผลและประสิทธิภาพ
พนักงานแต่ละคนจะต้องมีความรับผิดชอบและช่วยเหลือเกื้อกูลในการทำงานต่อเพื่อนพนักงานและองค์กร
โดยจะไม่ประพฤติปฏิบัติตนที่จะทำให้สภาพแวดล้อมในการทำงานเสื่อมถอยลง

5.  สัมพันธภาพกับลูกค้า

บริษัทกำหนดนโยบายที่จะมุ่งสร้างความสัมพันธ์และความร่วมมือในระยะยาวกับลูกค้า
โดยยึดหลักความซื่อสัตย์สุจริต ความเชื่อถือและไว้วางใจซึ่งกันและกัน และประการสำคัญ คือ
การสร้างความพึงพอใจสูงสุดให้แก่ลูกค้า ในการใช้สินค้า และ/หรือ บริการของบริษัท
ด้วยความรับผิดชอบ เอาใจใส่ และให้ความสำคัญต่อปัญหาและความต้องการของลูกค้าเป็นอันดับแรก
โดยให้ผู้บริหารและพนักงานทุกคนถือปฏิบัติตามแนวทางดังต่อไปนี้

1.  ยึดมั่นในการนำเสนอและส่งมอบสินค้าและบริการที่ได้มาตรฐาน
    และตรงตามความต้องการของลูกค้า

2.  ยึดถือปฏิบัติตามเงื่อนไขต่างๆ ที่ได้ทำข้อตกลงไว้กับลูกค้าอย่างดีที่สุด

3.  การเสนอราคาและเงื่อนไขทางการค้าให้แก่ลูกค้าที่จัดอยู่ในกลุ่มเดียวกัน
    ต้องมีความเท่าเทียมกัน

4.  ให้ข้อมูลที่ถูกต้องตรงตามความเป็นจริงแก่ลูกค้า
    ที่เกี่ยวกับคุณสมบัติและคุณภาพของสินค้าและบริการ
    เพื่อสร้างความเชื่อมั่นและความเป็นธรรมให้แก่ลูกค้า

5.  พร้อมที่จะตอบคำถามของลูกค้า รวมทั้งการดำเนินการเกี่ยวกับข้อร้องเรียน การให้คำแนะนำ
    และการติดตามผลความคืบหน้าในประเด็นต่างๆ ที่ได้รับแจ้งจากลูกค้า

6.  สัมพันธภาพกับคู่ค้า

บริษัทกำหนดนโยบายให้มีการสร้างความสัมพันธ์ที่ดีกับคู่ค้าของบริษัท
โดยเปิดโอกาสให้นำเสนอสินค้าและ/หรือบริการ ได้โดยเท่าเทียมกัน
ผู้บริหารและพนักงานที่เกี่ยวข้องต้องปฏิบัติงานด้วยความซื่อสัตย์สุจริต
การพิจารณาและติดสินใจจะต้องตั้งอยู่บนพื้นฐานการเปรียบเทียบในด้านคุณภาพของสินค้าและหรือบริการ
ราคา เงื่อนไขทางการค้า และปัจจัยอื่นๆ ที่เกี่ยวข้อง
โดยคำนึงถึงประโยชน์สูงสุดของบริษัททั้งในระยะสั้นและระยะยาว
และห้ามมิให้มีการรับสินบนหรือค่านายหน้าใดๆ จากคู่ค้า
รวมถึงการห้ามเปิดเผยข้อมูลหรือข้อเสนอของคู่ค้ารายหนึ่งรายใดหรือหลายรายให้แก่คู่ค้ารายอื่นๆ
ทั้งทางตรงและทางอ้อม

7.  ความขัดแย้งทางผลประโยชน์

บริษัทคาดหวังให้ผู้บริหารและพนักงานทุกคนตัดสินใจดำเนินธุรกิจ
โดยคำนึงถึงประโยชน์สูงสุดของบริษัท และลูกค้าของบริษัท
โดยต้องไม่ยอมให้เหตุผลในส่วนของตนเองหรือบุคคลในครอบครัวของตนมีอิทธิพลต่อการตัดสินใจที่ทำให้เบี่ยงเบนไปจากหลักการข้างต้น
และเข้าลักษณะของการแสวงหาผลประโยชน์เพื่อส่วนตัวที่ขัดแย้งกับผลประโยชน์ของบริษัทและลูกค้าของบริษัท
โดย

1.  ผู้บริหารและพนักงานจะต้องไม่กระทำการใดๆ เพื่อแสวงหาผลประโยชน์หรือเบียดบังทรัพย์สิน
    ซึ่งเป็นหรือควรเป็นของบริษัท หรือลูกค้าของบริษัท

2.  ผู้บริหารและพนักงานควรหลีกเลี่ยงสถานการณ์ หรือการมีกิจกรรมส่วนตัว
    และการมีผลประโยชน์ทางการเงิน
    ซึ่งอาจขัดแย้งกับหน้าที่การงานที่ผู้บริหารและพนักงานผูกพันอยู่

3.  หากตำแหน่งหน้าที่ความรับผิดชอบของผู้บริหารและพนักงานมีผลในอันที่จะเอื้อประโยชน์ทั้งทางตรงและทางอ้อมให้แก่ตนเอง
    หรือสมาชิกในครอบครัวและญาติพี่น้อง หรือบุคคลภายนอก
    ผู้บริหารและพนักงานดังกล่าวไม่ควรมีส่วนร่วมในการตัดสินใจดำเนินการใดๆ
    และจะต้องแจ้งผู้บังคับบัญชาตามสายงานให้ทราบในทันที

4.  บริษัทจะหลีกเลี่ยงที่จะมอบหมายหน้าที่ความรับผิดชอบให้แก่ผู้บริหารและพนักงาน
    ในกรณีที่อาจจะนำไปสู่สถานการณ์ที่อาจจะก่อให้เกิดความขัดแย้งทางผลประโยชน์ของบริษัท
    หรือขัดต่อผลประโยชน์ของลูกค้าของบริษัท

5.  การที่ผู้บริหารและพนักงานเข้ามามีส่วนร่วมในการดำเนินกิจกรรมภายนอกองค์กร
    หรือดำรงตำแหน่งภายนอกองค์กร อาทิ การเป็นกรรมการ ที่ปรึกษา ตัวแทน
    หรือเป็นพนักงานในองค์กรอื่น กิจกรรมนั้นๆ
    จะต้องไม่ก่อให้เกิดความขัดแย้งทางผลประโยชน์กับบริษัทและลูกค้าของบริษัท
    ไม่ว่าทั้งทางตรงและทางอ้อม และจะต้องไม่ทำให้เกิดผลเสียหายต่อบริษัท
    รวมทั้งจะต้องไม่กระทบต่อการปฏิบัติหน้าที่ของบุคคลนั้นๆ

6.  ห้ามมิให้ผู้บริหารและพนักงานเข้าร่วมหรือรับตำแหน่งใดๆ
    ในองค์กรที่ประกอบธุรกิจในลักษณะเดียวกันกับบริษัท
    และเป็นการแข่งขันกับธุรกิจของบริษัทและบริษัทในกลุ่ม
    หรือกิจการที่อาจจะมีผลประโยชน์ขัดแย้งกับบริษัท

8.  การรักษาความลับ

บริษัทมีพันธะผูกพันและความรับผิดชอบในการรักษาความลับของลูกค้าและคู่ค้าเกี่ยวกับข้อมูลการทำรายการต่างๆ
ระหว่างลูกค้าหรือคู่ค้ากับบริษัท และรวมถึงข้อมูลเฉพาะตัวที่ได้รับจากลูกค้า และ/หรือ คู่ค้า
การนำข้อมูลดังกล่าวมาใช้งานต้องเป็นไปตามวัตถุประสงค์เพื่อการประกอบธุรกิจตามปกติของบริษัท
และจะต้องไม่นำข้อมูลความลับไปใช้เพื่อประโยชน์ส่วนตัวของบุคคลใดบุคคลหนึ่ง
ผู้บริหารและพนักงานจึงมีหน้าที่ต้องปกป้องรักษาข้อมูลของลูกค้า และ/หรือ คู่ค้าให้เป็นความลับ
และพึงระมัดระวังเสมอเมื่อจำเป็นที่จะต้องนำข้อมูลดังกล่าวไปใช้งาน
ภาระหน้าที่ของผู้บริหารและพนักงานในการรักษาข้อมูลที่เป็นความลับของลูกค้าและหรือคู่ค้าจะยังคงอยู่ต่อไป
แม้ว่าบุคคลนั้นจะพ้นสภาพจากการเป็นพนักงานของบริษัทไปแล้วก็ตาม

9.  การใช้ข้อมูลในทางที่ผิด

บริษัทกำหนดนโยบายให้ผู้บริหารและพนักงานมีหน้าที่ในการควบคุม ดูแล และรักษาข้อมูลต่างๆ
ภายในกิจการ ที่เกี่ยวกับบริษัทและการประกอบธุรกิจของบริษัทไว้เป็นความลับ
ซึ่งผู้บริหารและพนักงานจะต้องไม่นำข้อมูลภายในกิจการดังกล่าวที่อาจได้รับในระหว่างการปฏิบัติหน้าที่ไปใช้เพื่อแสวงหาผลประโยชน์โดยตรงหรือโดยอ้อม
ทั้งเพื่อประโยชน์แก่ตนเอง สมาชิกในครอบครัว ญาติพี่น้อง หรือบุคคลอื่นใด
โดยไม่ได้รับความยินยอมจากบริษัท ความรับผิดชอบที่จะไม่นำข้อมูลไปใช้ในทางที่ผิดดังกล่าว
ให้ผูกพันทั้งในขณะที่เป็นพนักงาน และเมื่อพ้นจากการเป็นพนักงานตามระยะเวลาที่กำหนดไว้
การเปิดเผยข้อมูลแก่บุคคลภายนอกจะต้องอยู่ภายใต้การกำกับดูแลและความรับผิดชอบของผู้บังคับบัญชาและผู้บริหารระดับสูง

10. การใช้ข้อมูลภายในเพื่อซื้อขายหลักทรัพย์

บริษัทมีความตระหนักดีถึงความสำคัญของข้อมูลภายใน
ซึ่งถือเป็นปัจจัยสำคัญที่นักลงทุนใช้ในการตัดสินใจลงทุน ไม่ว่าจะเป็นข้อมูลเกี่ยวกับผลการดำเนินงาน
แผนการขยายกิจการ หรือข้อมูลอื่นๆ ที่เกี่ยวข้องกับบริษัท
ซึ่งหากมีบุคคลที่ล่วงรู้ข้อมูลภายในแล้วนำไปใช้ในการซื้อขายหลักทรัพย์ของบริษัท
โดยข้อมูลนั้นยังมิได้เปิดเผยต่อตลาดหลักทรัพย์แห่งประเทศไทยและต่อสาธารณชนตามที่กำหนดโดยกฎข้อบังคับที่เกี่ยวข้อง
ย่อมก่อให้เกิดความไม่เป็นธรรมต่อนักลงทุนรายอื่นที่ยังไม่มีโอกาสรับทราบข้อมูลดังกล่าว
บริษัทจึงกำหนดนโยบายห้ามมิให้มีการใช้ข้อมูลภายในที่ยังมิได้เผยแพร่ต่อตลาดหลักทรัพย์แห่งประเทศไทยและต่อสาธารณชนเพื่อการซื้อขายหลักทรัพย์ของบริษัท
รวมทั้ง

-   ผู้บริหารและพนักงานทุกคนจะต้องปฏิบัติตามพระราชบัญญัติหลักทรัพย์และตลาดหลักทรัพย์พ.ศ.2535
    กฎระเบียบและข้อบังคับต่างๆ ของสำนักงานคณะกรรมการกำกับหลักทรัพย์และตลาดหลักทรัพย์
    คณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    รวมทั้งกฎระเบียบและข้อบังคับของหน่วยงานอื่นๆ ที่เกี่ยวข้องอย่างเคร่งครัด

-   การนำข้อมูลภายในอันมีสาระสำคัญและอาจมีผลกระทบต่อราคาหุ้นของบริษัท
    และยังมิได้เปิดเผยต่อสาธารณชนไปหาผลประโยชน์ ไม่ว่าเพื่อตนเองหรือบุคคลอื่น
    ถือว่าเป็นการกระทำความผิดทางกฎหมายและข้อบังคับการทำงานของบริษัท

-   ผู้บริหารและพนักงาน รวมถึงสมาชิกในครอบครัว จะต้องไม่ทำการซื้อขายหลักทรัพย์ของบริษัท
    ในขณะที่ครอบครองข้อมูลภายในที่ยังมิได้มีการเปิดเผยต่อสาธารณชนเป็นการทั่วไป

-   ผู้บริหารและพนักงานจะต้องไม่เปิดเผยข้อมูลภายในอันมีสาระสำคัญ
    และอาจมีผลกระทบต่อราคาหุ้นของบริษัทให้แก่บุคคลอื่นที่ไม่มีส่วนเกี่ยวข้อง

11. สินบนและแรงจูงใจ

บริษัทกำหนดนโยบายห้ามผู้บริหารและพนักงานให้ รับ เรียกรับ สินบนหรือสิ่งจูงใจต่างๆ
ไม่ว่าจะอยู่ในรูปแบบใดก็ตาม และห้ามมอบหมายให้ผู้ใดกระทำการเช่นเดียวกันแทนตนเอง
เพื่อให้ได้มาซึ่งความได้เปรียบทางธุรกิจ สิทธิพิเศษ หรือผลประโยชน์ด้านการเงินต่างๆ
และห้ามมิให้ให้สินบนทั้งโดยทางตรงหรือทางอ้อมแก่เจ้าหน้าที่ของรัฐ หรือนักการเมือง
หรือบุคคลอื่นใด เพื่อโน้มน้าวให้บุคคลเหล่านั้นใช้ดุลยพินิจในทางเอื้อประโยชน์แก่บริษัท
ซึ่งเป็นการดำเนินการที่ขัดต่อหลักจริยธรรมและขัดต่อกฎหมายหรือศีลธรรมอันดีของประชาชน

12. ของขวัญ ของรางวัล และการรับรอง

บริษัทไม่มีนโยบายให้ผู้บริหารและพนักงานยอมรับของขวัญ ของรางวัล หรือการรับรองอย่างใดๆ
ที่ให้โดยคู่ค้าหรือบุคคลที่มีแนวโน้มจะเป็นคู่ค้าของบริษัท
ที่เกินกว่าการเอื้อเฟื้อตามปกติที่เกี่ยวกับการประกอบธุรกิจโดยทั่วไป
ผู้บริหารและพนักงานที่ได้รับของขวัญ ของรางวัล หรือการรับรอง
จะต้องสามารถแสดงเหตุผลอันสมควร และสามารถเปิดเผยรายละเอียดแก่บริษัทได้
และให้รายงานต่อผู้บังคับบัญชาเพื่อทราบ และในกรณีที่ได้รับเป็นของขวัญ หรือของรางวัลใดๆ
ให้นำส่งต่อส่วนกลางเพื่อบริหารจัดการต่อไป

13. การติดตามและสอบทานการปฏิบัติตามหลักจรรยาบรรณ

ฝ่ายตรวจสอบภายในของบริษัทมีหน้าที่รับผิดชอบในการติดตามดูแลการปฏิบัติตามหลักจรรยาบรรณ
และรายงานผลการติดตามดูแลต่อคณะกรรมการตรวจสอบ
รวมทั้งจัดเก็บบันทึกข้อมูลทั้งหมดที่เกี่ยวกับการกระทำที่ละเมิดหรืออาจจะละเมิดต่อหลักจรรยาบรรณนี้
ผู้บริหารและพนักงานทุกคนมีหน้าที่ต้องให้ความร่วมมือในการให้ข้อมูลที่ถูกต้องและครบถ้วนแก่ฝ่ายตรวจสอบภายใน

บริษัทมีความคาดหวังให้ผู้บริหารและพนักงานทุกคนมีส่วนร่วมรับผิดชอบในการสอดส่องติดตามดูแลการปฏิบัติตามหลักจรรยาบรรณนี้
เพราะการกระทำต่างๆ
ที่ขัดต่อหลักจรรยาบรรณถือเป็นความผิดทางวินัยการทำงานตามที่กำหนดไว้ในข้อบังคับการทำงาน
และอาจจะถือเป็นการกระทำความผิดตามกฎหมาย
และเป็นการทำลายและทำให้เสื่อมเสียต่อคุณค่าที่ดีขององค์กร ซึ่งจะส่งผลกระทบต่อองค์กรในทุกๆ
ด้านทั้งในระยะสั้นและระยะยาว
ผู้บริหารและพนักงานจึงมีหน้าที่รับผิดชอบในการรายงานต่อฝ่ายตรวจสอบภายใน หรือผู้บังคับบัญชา
หรือผู้บริหารระดับสูงรับทราบทันที เมื่อพบเห็นการปฏิบัติหน้าที่อันเป็นการละเมิด
หรือสงสัยว่าอาจจะเกิดการละเมิดต่อหลักจรรยาบรรณนี้

14. บทลงโทษ

บริษัทจะพิจารณาโทษต่อพนักงานที่ละเมิดหลักจรรณยาบรรณฉบับนี้อย่างจริงจัง
โดยให้อำนาจแก่ผู้บังคับบัญชาตามสายงานเป็นผู้พิจารณาความผิด
และลงโทษพนักงานของบริษัทที่กระทำผิดหรือขัดต่อหลักจรรยาบรรณ
โดยพนักงานที่กระทำความผิดจะได้รับการพิจารณาลงโทษตามลักษณะและความร้ายแรงของความผิด
ตามควรแก่กรณีเป็นรายๆ ไป ทั้งนี้ โทษดังกล่าวเป็นโทษที่กำหนดไว้ในข้อบังคับการทำงาน ดังนี้

-   ตักเตือนด้วยวาจา

-   ตักเตือนเป็นลายลักษณ์อักษร

-   พักงานโดยไม่จ่ายค่าจ้าง

-   ให้ออก ปลดออก ไล่ออก